Sara Blædel
Sara Blædel (fødd 6. august 1964) er ein donsk rithøvundur og journalistur. Hon er mest kend fyri sína røð av krimiskaldsøgum um kriminalassistentin Louise Rick og vinkonu hennara, journalistin Camilla Lind.

Sara Blædel er fødd í Keypmannahavn og uppvaksin í Hvalsø. Hon er dóttir journalistin og Cavlingprísvinnaran Leif Blædel og sjónleikarinnuna Annegrethe Nissen. Hon kom í læru sum tænari sum 18 ára gomul og hevur grafiska útbúgving sum reprokopist. Hon hevur starvast sum grafiskur samskipari hjá forlagnum Gyldendal.

Blædel stovnaði í 1993 krimiforlagið Sara B. Í 1995 byrjaði hon at starvast sum journalist og hevði frá 2001 tilknýti til sjónvarp sum researchari, tilrættisleggjari og redaktiónschef fyri ymisk programm.

Hon útgav sína fyrstu bók í 2004 við krimiskaldsøguni Grønt støv. Hon fekk virðislønina Det Danske Kriminalakademis debutantpris fyri bókina.. Seinni hevur hon vunnið fleiri virðislønir og hevur eitt nú vunnið Martha-virðislønina) fýra ferðir.. Hon hevur móttikið starvsløn bæði frá Statens Kunstråd og Statens Kunstfond. Bøkur hennara eru útgivnar í 33 londum..

Hon fekk bókmentavirðislønina Boghandlernes Gyldne Laurbær í 2014 fyri skaldsøguna Kvinden de meldte savnet.

Ordblindeforeningen heiðraði hana við Ordblindeprisen í 2015. Og í mars 2016 fekk hon ta nýstovnaðu virðislønina Krimimessens Publikumspris á Krimimessuni í Horsens.

Í 2008 skifti hon frá forlagnum Lindhardt og Ringhof til People's Press.

Útgivið 
 Anne-Marie- dronning uden rige, 2000, um tað donsku prinsessu Anne-Marie.
 Trods modvind – om at komme videre, 2002, seks samrøður við Hans Engell, Ritt Bjerregaard, Jarl Friis-Mikkelsen, Ditte Gråbøl, Mimi Jacobsen og Flemming Enevold.
 Grønt støv, (skaldsøga), 2004
 Kald mig prinsesse, (skaldsøga), 2005
 Kun ét liv, (skaldsøga), 2007
 Louise Rick - Drabsafdelingen (Samlet udgave af grønt støv og Kald mig prinsesse) (Louise Rick, #1, #2) 2007
 Aldrig mere fri, (skaldsøga), 2008
 Hævnens Gudinde, (skaldsøga), 2009
 Dødsenglen, (skaldsøga), 2010
 De Glemte Piger, (skaldsøga), 2011
 Dødelig alvor, stuttsøgusavn til frama fyri Læknar uttan landamørk saman við eitt nú Leif Davidsen), (Blædel: Skagens Mørke), 2012
 Dødesporet, (skaldsøga), 2013
 Kvinden de meldte savnet, (skaldsøga), 2014
 Bedemandens datter, 2016

Keldur 

Danskir rithøvundar
Føðingar í 1964